આ કાર્યક્રમમાં વડાપ્રધાન નરેન્દ્ર મોદી ઉપરાંત ભાજપનાં રાષ્ટ્રીય અધ્યક્ષ અમિત શાહ, કેટલાક રાજ્યોનાં મુખ્યપ્રધાન, રાજ્યપાલો અને અન્ય ટોપનાં લોકો ઉપસ્થિત રહે તેવી શક્યતા છે. આ કાર્યક્રમનાં સંબંધમાં એક પોલીસ નાયબ મહાનિર્દેશકનાં માર્ગદર્શનમાં બે પોલીસ મહાનિર્દેશક(આઇજી) સહિત પાંચ જિલ્લાના પોલીસ અધિક્ષક(એસપી), ૫૦ પોલીસ નિરીક્ષણ(પીઆઇ), ૩૦૦થી વધારે પોલીસ નાયબ નિરીક્ષણ(પીએસઆઇ)ની જુદા જુદા સ્થળો પર તૈનાતી કરવામાં આવનાર છે. આ સમગ્ર વિસ્તારમાં આશરે પાંચ હજાર પોલીસ કર્મચારીઓ તૈનાત કરવામાં આવનાર છે. મોદીની યાત્રાને લઇને કેવડિયા કોલોની અને નર્મદા જિલ્લાને છાવણીમાં ફેરવી દેવાનો નિર્ણય કરવામાં આવ્યો છે. એમ માનવામાં આવે છે કે કેવડિયાનાં પહાડી વિસ્તારમાં પેટ્રોલિંગ માટે ઘોડેસવાર પોલીસને ખાસ જવાબદારી સોંપવામાં આવી છે.